Animalien migrazio

Animalien migrazioa urtaro, klima, janari-aukera, etabarren arabera zenbait arrain, hegazti, intsektu eta beste animalia-espezie batzuek egiten duten habitat-aldaketa da.Euskalterm: [Hiztegi Terminologikoa] [2011]

Migrazio orok migratzailearen mugimendu aktiboa dakar, sarritan egun askotan zehar. Animalia txikienek, hala nola planktonekoek, anfibioek eta otarrainek, ur edo aire korronteak aprobetxatzen dituzte, eta hegaztiek, berriz, alisio haizeak eta goranzko aire korronteak.

Migrazioak hainbat helburu betetzen ditu. Badira espezie batzuk negu oso zorrotzetatik aldentzeko egiten dutenak, edo uda berotatik; beste batzuek, berriz, ugaltzeko edo harraparietatik ihes egiteko leku egoki baten bila egiten dute; beste espezie batzuek, berriz, elikagaiak lortzeko egiten dute.

 Migrazioaren jarraipena 
thumb |300px |Animalia bidaiariakZientzialariek animalien migrazioari buruzko oharrak biltzen dituzte euren mugimenduak arakatzean. Animaliak identifikatzeko etiketen bidez arakatu izan dira tradizioz, hegaztien eraztunen bidez, adibidez. Informazioa berreskuratzeko, aldiz, askotan ez zen informazio guztia jasotzen, eta mugarri batzuen bidezko trazo orokorrak jasotzen ziren, benetako ibilbideari buruzko informazio osoa lortu ezinik. Beraz, egokiagoak dira gaur egun erabiltzen diren gailu elektronikoak, hala nola irrati bidezko segimendurako lepokoak, irratiz, eskuz,  hegazkin batean edo satelite bidez jarrai daitezkeenak.

Etiketek GPS hargailu bat izan dezakete geolokalizagailu gisa, eta horrek aukera ematen du tarte erregularretan posizio zehatzak transmititzeko, baina horiek GPSrik gabeko gailuak baino astunagoak eta garestiagoak dira. Beste aukera bat Argos Doppler etiketa da. 'Plataformaren transmisore-terminala' (PTT) ere esaten zaio, eta Argos sateliteak bidaltzen ditu aldizka polo-orbitan. Doppler desplazamendua erabiliz, animaliaren kokapena kalkula daiteke, GPSarekin alderatuta nahiko gutxi gorabehera, baina kostu eta pisu txikiagoan.

 Talde espezifikoak 

 Hegaztien migrazioa 
thumb |300px |Tadarida brasiliensis saguzarrek aire migrazio luzea egiten dute.Hegaztiak dira migrazioagatik gehien ezagutzen diren animalia-taldeetako bat. Hegazti-espezie askok ugalketa-eremuetatik beste eremu batzuetara migratzen dute, non elikagaiak eta babeslekuak aurki ditzaketen neguko hilabeteetan. Hegazti migratzaileek distantzia handiak egin ditzakete, baita milaka kilometrokoak ere, eta migrazio-bide desberdinak erabiltzen dituzte urteko garai bakoitzean. Hegazti batzuek (enarek, adibidez) joan-etorriko migrazioak egiten dituzte urtero, habia-eremuen eta negupasa-eremuen artean, kontinenteetan.

 Ugaztunen migrazioa 
Ugaztunek ere migratzen dute elikagai eta babesleku bila. Migrazioagatik ugaztun espezie ezagunenak ungulatuak dira, hala nola oreinak, antilopeak eta zebrak. Animalia hauek ibilaldi luzeak egiten dituzte ugalketa eremuen eta elikatze eremuen artean, urtaroei eta euriteei jarraituz larre freskoak aurkitzeko. Elefanteek ere migratzen dute elikagai eta ur bila, eta distantzia handiak egin ditzakete urte osoan zehar.

 Arrainen migrazioa 
Arrainek ere migratzen dute elikadura- eta ugalketa-eremuen bila. Arrain-espezie batzuek, izokinak esaterako, urteroko migrazioak egiten dituzte errute-ibaien eta ozeanoaren artean, eta gero jatorrizko ibaietara itzultzen dira ugaltzeko. Marrazoek ere elikagai bila migratzen dute, eta ozeanoetan zehar distantzia handiak egin ditzakete.

 Intsektuen migrazioa 
Intsektuek ere migratzen dute, baina beste animalia-talde batzuek baino gutxiago. Monarka tximeletak migrazioagatik ezagutzen diren intsektu-espezieetako bat dira. Tximeleta horiek milaka kilometro egiten dituzte urtero Ipar Amerikako ugalketa-eremuen eta Mexikoko negupasa-eremuen artean. Badira, halaber, elikagai eta babesleku bila migratzen duten erle-espezieak ere.

 Hegazti migratzaileak behatzeko guneak Euskal Herrian 
Asko dira. Hemen gutxi batzuk aipatuko ditugu:
 Urdaibai itsasadarra, Urdaibai Bird Center
 Plaiaundiko parke Ekologikoa, Jaitzubia  erreka eta ibarra, Hendaiako Txorien Uhartea (Txingudiko badia)
 Valderejo  parkea
 Sailburua parkea
 Izki parkea
 Guardia
 Pitillas aintzira
 Lizarrieta mendatea
 Ibañeta mendatea, Lindus
 Organbidexka  mendatea (Bagargi)

 Erreferentziak 

 Kanpo estekak 
 Juan Luis Mugertza: "Hegaztien migrazioa, argitu gabeko fenomenoa", Naiz, 2022ko irailaren 9a.


Kategoria:Teknopolisen bideoak dituzten artikuluak